62020CO0647_INF
Uznesenie Súdneho dvora (ôsma komora) z 13. decembra 2021 –Autoridade Tributária e Aduaneira
(vec C‑647/20) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Priame dane – Zdaňovanie kapitálových ziskov z nehnuteľností – Články 63, 64 a 65 ZFEÚ – Voľný pohyb kapitálu – Vyššie daňové zaťaženie kapitálových ziskov z nehnuteľností dosiahnutých rezidentmi tretích krajín“
Voľný pohyb kapitálu a sloboda platieb – Obmedzenia – Daňová právna úprava – Daň z príjmov – Vyššie daňové zaťaženie kapitálových ziskov z nehnuteľností dosiahnutých rezidentmi tretích krajín – Neprípustnosť – Odôvodnenie – Neexistencia
(článok 63 a článok 65 ods. 1 ZFEÚ)
(pozri bod 36 a výrok)
Výrok rozsudku
Článok 63 a článok 65 ods. 1 ZFEÚ sa majú vykladať v tom zmysle, že bránia právnej úprave členského štátu týkajúcej sa dane z príjmov fyzických osôb, ktorá podriaďuje príjmy pochádzajúce z predaja nehnuteľného majetku nachádzajúceho sa v tomto členskom štáte rezidentom tretej krajiny vyššiemu daňovému zaťaženiu, než aké by sa uplatnilo pri tom istom druhu transakcie na kapitálové zisky dosiahnuté rezidentom uvedeného členského štátu.
(
1
)	Ú. v. EÚ C 53, 15.2.2021.